Diari Oficial de la Generalitat Valenciana


Sumari del DOGV 7144, del 04-11-2013 (2013/10817)

Notificació de la sentència dictada en el procediment ordinari número 1720/2010.
--------------------------------------------------------------------------------

### Dades del document

Número de DOGV
:   7144

Data del DOGV
:   04-11-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/10865


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el procediment ordinari número 1720/2010. [2013/10007]  
Procediment ordinari número 001720/2010   
Part demandant: Sueca, 25, comunitat de propietaris del garatge.   
  
Part demandada: Perspectivas y Rehabilitaciones, SL, Jesús Javier de Valero Ganau, Ana Begoña Monfort Sáez i Perspectivas 88, SA.  
En el juí a què es fa referència s'ha dictat la sentència l'encapçalament i la dispositiva de la qual, literalment, diuen:  
  
«Juí ordinari número 1720/2010  
Jutjat de Primera Instància número 23 de València  
Sentència número 176/2013  
València, 15 d'octubre de 2013  
Desamparados Almenar Belenguer, magistrada jutgessa del Jutjat de Primera Instància número 23, de València, he vist les actuacions de juí ordinari seguides amb el número 1720/2010, a instàncies de la comunitat de propietaris del garatge situat al carrer de Sueca, número 25, de València, representada per la procuradora Elena Gil Bayo i assistida del lletrat Juan Manuel Gómez Cencillo, contra les mercantils Perspectivas 88, SA, i Perspectivas y Rehabilitaciones, SL, declarades en rebel·lia, i contra Jesús Javier de Valero Ganau i Ana Begoña Monfort Sáez, representats per la procuradora Cristina Borrás Boldova i assistits del lletrat Juan Vicente Monleón Rodríguez; que exercixen una acció de nul·litat d'escriptura pública.  
  
Dispositiva  
Estime íntegrament la demanda presentada per la comunitat de propietaris del garatge situat al carrer de Sueca, número 25, de València, representada per la procuradora Elena Gil Bayo, contra les mercantils Perspectivas 88, SA, i Perspectivas y Rehabilitaciones, SL, declarades en rebel·lia, i contra Jesús Javier de Valero Ganau i Ana Begoña Monfort Sáez, representats per la procuradora Cristina Borrás Boldova, i declare la nul·litat de l'escriptura pública autoritzada pel notari de València, José Antonio Leonarte Berga, el 27 de març de 1990, pel que fa a l'atorgament relatiu a la divisió del local finca ?inscrita en el Registre de la Propietat amb el número 16503- en 1/41 parts indivises, ja que es va cometre la falsedat d'afegir dos quotes indivises més de les que el local permetia, i es van crear dos places d'aparcament ?número 21 de l'entresolat i número 20 i traster del semisoterrani?, les quals físicament sobre el terreny són inexistents i sense possibilitat de concedir-los cap virtualitat per falta de superfície per a això, i declare la inexistència de les dos places mencionades.  
  
1. Ordene la rectificació en el Registre de la Propietat d'esta escriptura de 27 de març de 1990 del notari de València, José Antonio Leonarte Berga, de manera que el local quede destinat a garatge de la finca al carrer de Sueca, número 25, compost i dividit en 1/39 parts indivises, a les quals corresponen i en formen part 19 places d'aparcament en el local semisoterrani, sense existència d'un traster inherent a la pretesa plaça número 20, i 20 places en l'entresolat, i ordene la supressió en el Registre de la Propietat d'estes places com a finques registrals.  
  
2. Declare la nul·litat, amb la consegüent rectificació de totes les inscripcions registrals produïdes després de l'escriptura de 27 de març de 1990 atorgada pel notari de València, José Antonio Leonarte Berga, en relació amb les places esmentades, finques registrals números 16526/23 i 16584/26, i estes queden suprimides amb la cancel·lació de les respectives inscripcions registrals, i  
3. Declare nul·la l'escriptura pública de 26 de juliol de 2001, autoritzada pel notari de València, Alberto Domingo Puchol, quant a la compra feta per Jesús Javier de Valero Ganau per a la societat de guanys formada per la seua esposa Ana Begoña Monfort Sáez, d'una quota indivisa d'1/41 part corresponent a la plaça d'aparcament assenyalada amb el número 21 de l'entresolat, finca registral número 16035/23, inscripció 9a del Registre de la Propietat número 12 de València. I declare igualment nul·la l'escriptura pública de 17 de març de 1994, autoritzada pel notari de València, José Antonio Leonarte Berga, pel que fa a l'aportació a la societat Perspectivas y Rehabilitaciones, SL, de la plaça d'aparcament número 20 del semisoterrani, finca registral número 16188/26, ja que la plaça d'aparcament mencionada no existix.  
  
Impose als demandats les costes del procediment.  
Contra esta sentència, que no és ferma, es pot interposar un recurs d'apel·lació per a l'Audiència Provincial, que s'haurà d'interposar davant d'este Jutjat en el termini de vint dies, comptadors des de l'endemà de la notificació d'esta sentència, on s'hauran exposar les al·legacions en què es base la impugnació, i, a més, s'haurà d'esmentar la resolució objecte d'apel·lació i els pronunciaments que s'impugnen (art. 458.1 i 2 FHG 8898). I amb subjecció, a més, al que establix la disposició addicional 15a de la Llei Orgànica del Poder Judicial per tal de complir el deure d'efectuar un depòsit per a interposar el recurs.  
Esta la meua sentència, que, jutjant en primera instància, pronuncie, mane i firme.»  
Atés que es desconeix el domicili o residència actuals de la part demandada, Perspectivas y Rehabilitaciones, SL, i Perspectivas 88, SA, per mitjà de la diligència d'ordenació dictada i d'acord amb el establixen els articles 497.2, 156.4 i 164 de la Llei 1/2000, d'Enjudiciament Civil, ordene la publicació d'este edicte en el tauler d'anuncis del Jutjat i en el Diari Oficial de la Comunitat Valenciana, per a dur a efecte la diligència de notificació de la sentència.  
  
  
València, 16 d'octubre de 2013.- El secretari judicial: Alberto Martínez de los Santos.